Diari Oficial de la Generalitat Valenciana


Sumari del DOGV 4942, del 09-02-2005 (2005/1084)

Informació pública del projecte de reparcel·lació forçosa i imposició de quotes i memòria justificada del projecte, referent a la unitat d'execució 8-UE-R del Pla General d'Ordenació Urbana de Castelló de la Plana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4942

Data del DOGV
:   09-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1084


Organisme emissor
:   Jgr Castellón, SA

Tipus de document
:   Anunci

Informació pública del projecte de reparcel·lació forçosa i imposició de quotes i memòria justificada del projecte, referent a la unitat d'execució 8-UE-R del Pla General d'Ordenació Urbana de Castelló de la Plana. [2005/F1084]
  
La mercantil JGR Castellón, SA, amb domicili social a Castelló de la Plana, carrer de la Trinitat, 9, i amb NIF A-12390613, per mitjà del present anunci i en aplicació del que s'establix en l'article 48.B) i C) en relació amb els articles 46.3 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Conforme al procediment simplificat previst en l'article 48 en relació amb l'article 69, ambdós de la Llei 6/1994, Reguladora de l'Activitat Urbanística (LRAU), se sotmet a informació pública el projecte de reparcel·lació forçosa i imposició de quotes i memòria justificada d'este projecte, referent a la unitat d'execució 8-UE-R del Pla General d'Ordenació Urbana de Castelló de la Plana, promogut per la mercantil abans esmentada, després d'haver sigut adjudicat este programa d'actuació integrada per l'Ajuntament de Castelló de la Plana, en la sessió del dia 2 de maig de 2002.
  
En compliment de la legislació aplicable, s'ha protocol·litzat a la notaria AFS, situada a la plaça de Cardona Vives, número 10, de Castelló de la Plana (tel. 811204752), el projecte de reparcel·lació forçosa i imposició de quotes i memòria justificada d'este projecte de la unitat d'execució 8-UE-R del Pla General d'Ordenació Urbana de Castelló de la Plana. Els exemplars del projecte de reparcel·lació i la restant documentació estan igualment disponibles a la Secció d'Urbanisme i Obres de l'Ajuntament de Castelló de la Plana.
  
Els interessats, dins del termini de 20 dies comptadors des de la publicació del present anunci en el Diari Oficial de la Generalitat Valenciana, podran comparéixer a la notaria per a obtindre còpia de l'acta o sol·licitar que se li exhibisca esta. Així mateix, podran consultar a l'ajuntament les actuacions derivades de la documentació depositada en este i presentar al·legacions perquè s'incorporen a les dites actuacions, sense que amb això se suscite concurrència de noves alternatives ni obertura de terminis per a presentació de proposicions juridicoeconòmiques.
  
Així mateix, i de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta informació pública s'efectua per als interessats que siguen desconeguts, dels quals s'ignore el lloc de notificació o intentada esta no s'haguera pogut practicar, a l'efecte de remetre avís amb el contingut d'este anunci als titulars de drets que figuren en el cadastre, segons que preveu en l'article 46.3 de la Llei Reguladora de l'Activitat Urbanística.